नीम कोटेड यूरिया के उत्पादन से भूमि होगी उपजाऊ, 40 करोड़ रुपए की रसायनिक खाद की होगी बचत
एशियनएग्री-हिस्ट्री फाउंडेशन और एमपीयूएटी के साझे से वृक्षायुर्वेद की भूमिका और कार्बनिक कृषि के क्षेत्र में पारंपरिक कार्यप्रणालियों पर तीन दिवसीय राष्ट्रीय संगोष्ठी की शुरुआत आरसीए सभागार में सोमवार को हुई।
आयोजन सचिव डाॅ. एस. के. खंडेलवाल ने बताया कि तीन दिवसीय राष्ट्रीय संगोष्ठी में वृक्षायुर्वेद के सिद्धांत, कार्बनिक खेती में होने वाली समस्याएं, वृक्षायुर्वेद और पारंपरिक कार्य प्रणालियां, कृषक अभिनव उपागम, कार्बनिक मिट्टी प्रबंधन और जैव उर्वरक, औषधीय पादपों का पारंपरिक उपयोग आदि पर 8 शैक्षिक सत्र होंगे। इन शैक्षिक सत्रों में 60 अनुसंधान पत्रों का वाचन होगा। कार्यक्रम में विश्वविद्यालय के कुलपति प्रो. उमा शंकर शर्मा ने बताया कि खेती में बढ़ते रसायनों के उपयोग से फसलों की रोग और कीट प्रतिरोधक क्षमता और उत्पादकता में कमी आई है। ऐसे हालातों मे पारंपरिक कृषि ज्ञान और जैविक खेती का सहारा लेना होगा। सिर्फ नीम को अधिकारिक तौर पर नीम कोटेड यूरिया के उत्पादन में प्रयोग से प्रति वर्ष 40 हजार करोड़ के यूरिया उत्पादन में बचत हुई है। एशियन एग्री हिस्ट्री फाउण्डेशन के सेवानिवृत अध्यक्ष और कृषि वैज्ञानिक डाॅ. वाईएल नेने ने सुरपाला वृक्षायुर्वेद में असाधारण वृद्धि और गुणवत्ता वाले फल, फूल और सब्जियों की उत्पादन विधियों के नुस्खे 60 सूक्तियों में बताए। समारोह के विशिष्ट अतिथि पं. बद्री प्रसाद चेरिटेबल ट्रस्ट जयपुर के न्यासी डाॅ. सीबी शर्मा, आरसीए अधिष्ठाता डाॅ. आर स्वामीनाथन आैर कार्यक्रम में मुख्य अतिथि इलरू आंध्रप्रदेश के कृषक सतीश गड्ढे ने भी संबोधित किया।
hin_Deva hin_Deva hin_Deva